Ir-Regolament tal-Kummissjoni (KE) Nru 1815/2001
ta’ l-14 ta’ Settembru 2001
li jemenda l-Annessi I, II u III tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-istabbilment ta’ limiti massimi ta’ residwi ta’ prodotti mediċinali veterinarji fi prodotti ta’ l-ikel li gejjin mill-annimali
(Test b’relevanza għaz-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kummissjoni (KEE) Nru 2377/90 tas-26 ta’ Gunju 2001 li jistabbilixxi proċedura tal-Komunità għat-twaqqif ta’ limiti massimi ta’ residwi ta’ prodotti mediċinali veterinarji fi prodotti ta’ l-ikel li ġejjin mill-annimali [1], kif emendat l-aħħar mir-Regolament tal-Kummissjoni (KE) Nru 1680/2001 [2], u b’mod partikolari l-Artikoli 7 u 8 dwar dan,
Billi:
(1) B’mod konformi mar-Regolament (KEE) Nru 2377/90, limiti massimi ta’ residwi jridu jiġu stabbiliti progressivament għas-sustanzi kollha li huma attivi farmakoloġikament li jintużaw fil-Komunità fi prodotti mediċinali veterinarji maħsuba biex jingħataw lill-annimali li jipproduċu l-ikel.
(2) Billi limiti massimi ta’ residwi għandhom jiġu stabbiliti biss wara li ssir eżaminazzjoni fi ħdan il-Kumitat għall-Prodotti Mediċinali Veterinarji ta’ l-informazzjoni relevanti kollha dwar is-sigurtà ta’ residwi tas-sustanza kkonċernata għall-konsumatur ta’ prodotti ta’ l-ikel li gejjin mill-annimali u l-impatt ta’ residwi fuq l-ipproċessar industrijali ta’ prodotti ta’ l-ikel.
(3) Billi, waqt li jkunu qegħdin jiġu stabbiliti l-limiti ta’ residwu ta’ prodotti veterinarji mediċinali fi prodotti ta’ l-ikel ġejjin mill-annimali, huwa meħtieġ li jiġu speċifikati l-ispeċi ta’ annimali li fihom jistgħu jkunu preżenti xi residwi, il-livelli li jistgħu jkunu preżenti f’kull waħda mit-tessuti tal-laħam relevanti miksuba mill-annimal trattat u n-natura tar-residwu li huwa relevanti għal monitoragg tar-residwi (residwu markatur).
(4) Għall-kontroll fuq ir-residwi, kif stabbilit fl-leġislazzjoni xierqa tal-Komunità, il-limiti massimi ta’ residwu għandhom normalment jigu stabbiliti għat-tessuti bersalji ta’ fwied jew kliewi. Madanakollu, il-fwied u l-kliewi huma spiss imneħħija mill-karkassi li jkunu qegħdin jiġu spustati fil-kummerċ internazzjonali, u l-limiti massimi ta’ residwu, għandhom għalhekk dejjem jiġu stabbiliti fir-rigward ta’ tessuti ta’ muskolu jew ta’ grass.
(5) Billi, fil-każ ta’ prodotti mediċinali veterinarji maħsuba biex jintużaw fuq għasafar li jbidu, annimali li jagħtu l-ħalib jew naħal ta’ l-għasel, iridu jiġu stabbiliti limiti massimi ta’ residwi għall-bajd, ħalib u għasel.
(6) Deltamethrin (tal-ifrat, ovin) għandu jiġi mdaħħal fl-Anness I tar-Regolament (KEE) Nru 2377/90;
(7) Sorbitan trioleat għandu jiġi mdaħħal fl-Anness II tar-Regolament (KEE) Nru 2377/90;
(8) Billi, sabiex jippermetti għat-tlestija ta’ l-istudji xjentifiċi, il-perjodu ta’ validità tal-limiti massimi ta’ residwi proviżorji mfissra qabel fl-Anness III tar-Regolament (KEE) Nru 2377/90 għandu jiġi estiz għad-deltamethrin (tigieg).
(9) Billi għandu jingħata perjodu adegwat qabel id-dħul fis-seħħ ta’ dan ir-Regolament sabiex l-Istati Membri jkunu jistgħu jagħmlu kull bidla li tista’ tkun meħtieġa għall-awtorizzazzjonijiet li ngħataw b’mod konformi mad-Direttiva tal-Kunsill 81/851/KEE [3], kif emendat l-aħħar mid-Direttiva 2000/37/KEE [4], sabiex jiġu kkunsidrati abbażi tad-dispożizzjonijiet ta’ dan ir-Regolament biex jitpoġġew il-prodotti veterinarji mediċinali kkonċernati fis-suq;
(10) Billi l-miżuri mniżżla f’dan ir-Regolament huma skond il-fehma tal-Kumitat Permanenti dwar Prodotti Mediċinali Veterinarji,
ADOTTAT IR-REGOLAMENT LI GEJ:
L- Artikolu 1
L-Annessi I, II u III tar-Regolament (KEE) Nru 2377/90 qegħdin jiġu emendati kif jidher fl-Anness ta’ dan.
L- Artikolu 2
Dan ir-Regolament għandu jidħol fis-seħħ fit-tielet jum ta’ wara li jiġi ppubblikat fil-Ġurnal Uffiċjali tal-Komunitajiet Ewropej.
Għandu jibda japplika mis-60 jum wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Settembru 2001.